सूरज की ऊर्जा से रोशन तंबू, खिल रही बच्चों की मुस्कान
बस की छत पर सोलर प्लेट, दिन में बच्चों का मनोरंजन, शाम को रोशनी
यह तस्वीर है बदलाव की। सौर ऊर्जा से अपने घरों को रोशन करने जरूरतें पूरी करने की। शुक्रवार दोपहर दो वाहनों में भरकर आए कुछ परिवारों ने सुमेरपुर रोड स्थित एक खाली जमीन पर डेरा डाला। बस की छत पर सोलर प्लेट लगी देख लोगों का कौतुहल जागा। देखते ही देखते इन परिवारों ने सबसे पहले साेलर प्लेट से कनेक्शन ले एक टीवी ऑन किया। डीटीएच की छतरी निकाल उससे कनेक्ट किया। अब तक इधर-उधर भाग रहे सब बच्चे इस बहाने एक जगह इकट्ठे हो गए। इस जुगाड़ को देख एक बारगी लोगों का चौंकना स्वाभाविक था। लेकिन यह चर्चा भी करते रहे कि रफ्तार भले ही धीमी हो लेकिन अब इन लोगों के जीवन में भी रोशनी फैल रही है। विकास और बदलाव की। फोटो: भास्कर
hin_Deva hin_Deva hin_Deva